Kauba kirjeldus Klassifikatsioon (CN-kood) Põhjendus

(1) (2) (3)

1. Sarapuupähklivalmistis, mis on segu sarapuupähklitest ja suhkrust ning esitatakse tollile graanulitena (% massist), (1) sarapuupähklituumi 40 suhkrulisand 60 Sarapuupähklituumad röstitakse 140 °C juures 20–25 minutit. Suhkur pruunistatakse eraldi samal temperatuuril 15–17 minutit. Röstitud sarapuupähklid ja karamellistunud suhkur seejärel segatakse ning segu röstitakse 12–15 minutit. Valmistis jahutatakse ja purustatakse 1–4 mm suurusteks väikesteks tükikesteks, mis pakitakse hulgimüügiks vähemalt 10 kg kottidesse. Valmistis on vahesaadus, mis ei ole mõeldud vahetuks tarbimiseks, vaid šokolaadi, jäätise, maiustuste ja kondiitritoodete valmistamiseks. 2008 19 19 Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, CN rubriigi 2008 ning alamrubriikide 2008 19 ja 2008 19 19 sõnastusega. Toodet ei klassifitseerita gruppi 17, kuna see on magustatud toiduvalmistis, mis koosneb sarapuupähklite ja suhkru segust (HS selgitavad märkused, grupp 17, üldosa, punkt b). Magustatud sarapuupähklivalmistis ei kuulu rubriiki 1704, kuna see ei ole mõeldud turustamiseks ega kasutamiseks iseseisva suhkrukondiitritootena (HS selgitavad märkused, rubriik 1704, esimene lõik). Toode kuulub gruppi 20, kuna on töödeldud või konserveeritud viisil, mis pole täpsustatud grupis 8 (grupi 20 märkus 1 a ja kombineeritud nomenklatuuri selgitavad märkused, alamrubriigid 2008 11 10 kuni 2008 19 99). Kuna tegemist on suhkruga segatud pähklitega, mida on töödeldud (röstimine), klassifitseeritakse toode alamrubriiki 2008 19 19 (kombineeritud nomenklatuuri selgitavad märkused, alamrubriigid 2008 11 10 kuni 2008 19 99).

2. Sarapuupähklivalmistis, mis on segu sarapuupähklitest ja suhkrust ning esitatakse tollile pulbrina, (% massist) (2) sarapuupähklituumi 40 suhkrulisand 60 Sarapuupähklituumad röstitakse 140 °C juures 20–25 minutit. Suhkur pruunistatakse eraldi samal temperatuuril 15–17 minutit. Seejärel röstitud sarapuupähklid ja karamellistunud suhkur segatakse ning segu röstitakse 12–15 minutit. Valmistis jahutatakse ja purustatakse 1–4 mm suurusteks väikesteks tükikesteks enne jahvatamist 20–30 mikroni suurusteks osakesteks. Seejärel pulber pakitakse hulgimüügiks vähemalt 12,5 kg kottidesse. Valmistis on vahesaadus, mis ei ole mõeldud vahetuks tarbimiseks, vaid šokolaadi, jäätise, maiustuste ja kondiitritoode valmistamiseks. 2008 19 19 Klassifikatsioon määratakse kindlaks kombineeritud nomenklatuuri klassifitseerimise üldreeglitega 1 ja 6, CN rubriigi 2008 ning alamrubriikide 2008 19 ja 2008 19 19 sõnastusega. Toodet ei klassifitseerita gruppi 17, kuna see on magustatud toiduvalmistis, mis koosneb sarapuupähklite ja suhkru segust (HS selgitavad märkused, grupp 17, üldosa, punkt b). Valmistis ei kuulu rubriiki 1704, kuna see on pooltoode, mis ei ole muudetud teatavat liiki selle rubriigi ainuomaseks maiustuseks (suhkrukondiitritooteks) (HS selgitavad märkused, rubriik 1704, esimene lõik ja kombineeritud nomenklatuuri selgitavad märkused, alamrubriigid 1704 90 51 kuni 1704 90 99, teine lõik). Toode kuulub gruppi 20, kuna on töödeldud või konserveeritud viisil, mis pole täpsustatud grupis 8 (grupi 20 märkus 1 a ja kombineeritud nomenklatuuri selgitavad märkused, alamrubriigid 2008 11 10 kuni 2008 19 99). Kuna tegemist on suhkruga segatud pähklitega, mida on töödeldud (röstimine), klassifitseeritakse toode alamrubriiki 2008 19 19 (kombineeritud nomenklatuuri selgitavad märkused, alamrubriigid 2008 11 10 kuni 2008 19 99).